CELEX: 52020DP0217
Language: bg
Date: 2020-09-16 00:00:00
Title: Решение на Европейския парламент да не се представят възражения срещу проекта на регламент на Комисията за изменение на Регламент (ЕО) № 1126/2008 на Комисията за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане 16 (D067917/01 — 2020/2712(RPS))

22.9.2021   
            
            
               BG
            
            
               Официален вестник на Европейския съюз
            
            
               C 385/39
            
         
      P9_TA(2020)0217
      Непредставяне на възражения срещу мярка за изпълнение: изменения към Международен стандарт за финансово отчитане 16
      Решение на Европейския парламент да не се представят възражения срещу проекта на регламент на Комисията за изменение на Регламент (ЕО) № 1126/2008 на Комисията за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане 16 (D067917/01 — 2020/2712(RPS))
      (2021/C 385/04)
      
         Европейският парламент,
      
      
                  —
               
               
                  като взе предвид проекта на регламент на Комисията (D067917/01,
               
            
                  —
               
               
                  като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
               
            
                  —
               
               
                  като взе предвид писмото на Комисията от 8 юли 2020 г., с което последната отправя искане към Европейския парламент да заяви, че не представя възражения срещу проекта на регламент,
               
            
                  —
               
               
                  като взе предвид писмото от 2 септември 2020 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 5а от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (2),
               
            
                  —
               
               
                  като взе предвид член 112, параграф 4, буква г) и член 111, параграф 6 от своя Правилник за дейността,
               
            
                  —
               
               
                  като взе предвид становището на комисията по икономически и парични въпроси,
               
            
                  A.
               
               
                  като има предвид, че на 28 май 2020 г. Съветът по международни счетоводни стандарти (СМСС) публикува облекчения по отношение на наемите, свързани с COVID-19 (изменения на Международен стандарт за финансово отчитане (МСФО) 16 — Лизинг); като има предвид, че измененията на МСФО 16 предвиждат незадължително, временно, обвързано с COVID-19 оперативно облекчение за наемателите, които се ползват от гратисен период за плащанията по лизинг, без да се накърнява значимостта и ползата от финансовата информация, докладвана от дружествата;
               
            
                  Б.
               
               
                  като има предвид, че на 2 юни 2020 г. Европейската консултативна група за финансова отчетност (ЕКГФО) предостави на Комисията положително становище относно измененията на МСФО 16;
               
            
                  В.
               
               
                  като има предвид, че Комисията заключи, че измененията на МСФО 16 отговарят на техническите критерии за приемане, както се изисква от член 3, параграф 2 от Регламент (ЕО) № 1606/2002;
               
            
                  Г.
               
               
                  като има предвид, че на 2 юли 2020 г. счетоводният регулаторен комитет изказа положително становище относно измененията на МСФО 16;
               
            
                  Д.
               
               
                  като има предвид, че СМСС определи 1 юни 2020 г. като дата на влизане в сила на измененията на МСФО 16, като е разрешено по-ранно прилагане; като има предвид, че разпоредбите на регламента за изменение следва да се прилагат със задна дата, за да се гарантира правна сигурност за съответните емитенти и съгласуваност с други счетоводни стандарти, както е предвидено в Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (3); като има предвид, че консултациите, предприети от ЕКГФО и службите на Комисията, подчертаха силния интерес към ранното прилагане на шестмесечните финансови отчети за периодите, приключващи на 30 юни 2020 г.;
               
            
               
                  1.
               
               
                  заявява, че не представя възражения срещу проекта на регламент на Комисията;
               
            
               
                  2.
               
               
                  възлага на своя председател да предаде настоящото решение на Комисията и, за сведение, на Съвета.
               
            
         (1)  ОВ L 243, 11.9.2002 г., стр. 1.
      
         (2)  ОВ L 184, 17.7.1999 г., стр. 23.
      
         (3)  ОВ L 320, 29.11.2008 г., стр. 1.